तेलंगाना में CM बिस्वा बोले- हम राज्य में मदरसे नहीं, स्कूल-कॉलेज और यूनिवर्सिटी चाहते हैं
Assam CM Himanta Biswa speaks on Madarsa demolition in Telangana असम के मुख्यमंत्री हिमंत बिस्वा सरमा रविवार को तेलंगाना के करीमनगर पहुंचे। उन्होंने यहां एक सभा को संबोधित करते हुए कहा कि हम राज्य में लव जिहाद को रोकने के लिए काम कर रहे हैं।
असम के मुख्यमंत्री हिमंत बिस्वा सरमा रविवार को तेलंगाना के करीमनगर पहुंचे। उन्होंने यहां एक सभा को संबोधित करते हुए कहा कि हम राज्य में लव जिहाद को रोकने के लिए काम कर रहे हैं।
उन्होंने AIMIM के अध्यक्ष असदुद्दीन ओवैसी पर निशाना साधते हुए कहा कि हम राज्य में मदरसे बंद करने की दिशा में काम कर रहे हैं। CM बनने के बाद मैंने 600 मदरसे बंद किए हैं और इस साल 300 मदरसे और बंद करूंगा। हम मदरसे नहीं स्कूल, कॉलेज और यूनिवर्सिटी चाहते हैं।
CM बिस्वा- बांग्लादेश के लोग हमारी सभ्यता के लिए खतरा पैदा करते हैं
बेलगावी में शिव चरिते के लिए एक रैली को संबोधित करते हुए CM बिस्वा ने कहा था, बांग्लादेश के लोग असम आते हैं और हमारी सभ्यता और संस्कृति के लिए खतरा पैदा करते हैं।
जनवरी में CM बिस्वा ने कहा था कि राज्य सरकार राज्य में मदरसों की संख्या कम करना चाहती है। हम मदरसों में सामान्य शिक्षा देना चाहते हैं और मदरसों में पंजीकरण की व्यवस्था शुरू करना चाहते हैं। हम इस पर अल्पसंख्यक समुदाय के साथ काम भी कर रहे हैं और वे राज्य सरकार की मदद भी कर रहे हैं।
असम के CM हिमंत बिस्वा के बयानों से जुड़ी ये खबरें भी पढ़ सकते हैं...
महिला बच्चे पैदा करने की फैक्ट्री नहीं, हिमंत बिस्वा सरमा ने मुस्लिम महिलाओं से अपील की- दो ही बच्चे पैदा करें
हिंदुओं के खिलाफ ऑल यूनियन यूनाइटेड डेमोक्रेटिक फ्रंट (AIUDF) के अध्यक्ष मौलाना बदरुद्दीन अजमल की विवादित टिप्पणी पर असम के मुख्यमंत्री ने पलटवार किया। हिमंत बिस्वा सरमा ने कहा- महिलाएं बच्चे पैदा करने की मशीन नहीं है। पूरी खबर पढ़ें...
असम CM बोले- कांग्रेस आज की नई मुगल, कहीं राम मंदिर बनता है तो उन्हें आपत्ति होती है
असम के मुख्यमंत्री हिमंत बिस्वा सरमा ने कर्नाटक के बेलगावी में कांग्रेस पर जमकर निशाना साधा। एक चुनावी रैली को संबोधित करते हुए उन्होंने कांग्रेस को आज की नई मुगल बताया। इस दौरान उन्होंने पार्टी पर भारत को दुर्बल करने का आरोप लगाया। पूरी खबर पढ़ें...